

HRVATSKA OBRTNIČKA KOMORA

**OBRTNIČKA KOMORA**

**SISAČKO – MOSLAVAČKE ŽUPANIJE**

S. i A. Radića 8b

44000 SISAK, ANTE STARČEVIĆA 13, TEL. 044-521-998, 521-134, FAKS 044-521-661

## MAJSTORSKI ISPIT

Obrtnička komora Sisačko-moslavačke županije, 044-521-998, 521-134

e-mail: [obrazovanje-sk@hok.hr](mailto:obrazovanje-sk@hok.hr) – suradnica za obrazovanje:

Darija Šegović, mag.soc.

Majstorski ispit organizira se za programe koje je donio ministar gospodarstva, a objavljeni su u “Narodnim novinama” br. 102/95, 25/96, 57/96. i 125/97.

**Uvjeti za polaganje majstorskog ispita:**

* Majstorskom ispitu mogu pristupiti osobe koje nakon položenog pomoćničkog ispita imaju najmanje dvije godine radnog iskustva u zanimanju za koje žele polagati majstorski ispit.
* Majstorskom ispitu mogu pristupiti i osobe koje nakon završetka neodgovarajućeg srednje strukovnog obrazovanja, opće srednjoškolskog obrazovanja ili obrazovanja u umjetničkim srednjim školama, imaju najmanje tri godine radnog iskustva u zanimanju za koje žele polagati majstorski ispit.
* Majstorskom ispitu mogu pristupiti i osobe s položenim pomoćničkim ispitom u odgovarajućem zanimanju i završenim obrazovanjem u majstorskoj školi u trajanju od godine dana.
* Majstorskom ispitu mogu pristupiti i osobe koje su stekle odgovarajuću srednju stručnu spremu do školske godine 1999./2000., ako na dan pristupanja ispitu imaju najmanje dvije godine radnog iskustva u zanimanju za koje žele polagati majstorski ispit.
* Majstorskom ispitu mogu pristupiti i osobe s neodgovarajućim srednje strukovnim ili općim srednje školskim obrazovanjem te obrazovanjem u umjetničkim srednjim školama ako na dan pristupanja ispitu imaju najmanje godinu dana radnog iskustva u zanimanju za koje žele polagati majstorski ispit i završeno obrazovanje u majstorskoj školi u trajanju od godine dana.

Radno iskustvo u određenom zanimanju je iskustvo koje osoba stječe unutar radnog odnosa, tijekom stručnog osposobljavanja za rad bez zasnivanja radnog odnosa, radom u svojstvu volontera ili drugim oblikom rada u skladu sa zakonom. Radno iskustvo dokazuje se javnim ispravama te ugovorom o radu, odgovarajućim potvrdama, preporukama i izjavama svjedoka o radu na određenim poslovima.

## UZ PRIJAVU SE PRILAŽE:

1. Rodni list – kopija,
2. Domovnica - kopija,
3. Osobna iskaznica – kopija,
4. Svjedodžba o pomoćničkom ispitu – kopija,
5. Svjedodžba o završnom ispitu – kopija,
6. E – radna knjižica (Elektronički zapis o radnopravnom statusu) – kopija,
7. Potvrda-e ili ugovor-i o radnom stažu u zanimanju za koji želite polagati majstorski ispit – ovjerena kopija,
8. Uvjerenje za rad na siguran način ili zaštitu na radu – kopija.
9. Za obrtnike obrtnica – kopija.

\* Originalne dokumente donijeti na uvid

**Rokovi za prijavu:**

Prijave se predaju osobno u Obrtničku komoru Sisačko-moslavačke županije, Sisak, Ante Starčevića 13.

**PROLJETNI ROK – SVIBANJ**

**PRIJAVE** KANDIDATA **DO 14.2.2019.**

* **PRAKTIČNI DIO** ISPITA **1.4.** – **19.4.2019.**
* **PISMENI ISPITI** U OBRTNIČKOJ KOMORI:

**- STRUČNO-TEORETSKI SADRŽAJI 23.4.2019.**

**- GOSPODARSTVO I PRAVNI PROPISI 25.4.2019.**

**- RADNA PEDAGOGIJA 27.4.2019**

* **USMENI ISPITI I RADNA PEDAGOGIJA – PRAKTIČNO**  **30.4. DO 10.05.2019.**

**JESENSKI ROK – RUJAN**

**PRIJAVE** KANDIDATA **DO 29.9.2019.**

* **PRAKTIČNI DIO** **12.11. – 29.11.2019.**
* **PISMENI ISPITI** U OBRTNIČKOJ KOMORI

**- STRUČNO-TEORETSKI SADRŽAJI 2.12.2019.**

**- GOSPODARSTVO I PRAVNI PROPISI 4.12.2019.**

**- RADNA PEDAGOGIJA 6.12.2019.**

* **USMENI ISPITI I RADNA PEDAGOGIJA – PRAKTIČNO**  **9.12. – 20.12.2019.**

### TROŠKOVI MAJSTORSKOG ISPITA

Cijenu polaganja majstorskog ispita određuje ministarstvo nadležno za obrt i za sad iznosi 2.600,00 kn. Uplate se vrše na ŽIRO RAČUN Obrtničke komore SMŽ:

HR1223400091100181579 (model: 67, poziv na broj: OIB uplatitelja). Troškovi izrade praktičnog rada ne ubrajaju se u navedeni iznos te ih snosi posebno svaki kandidat.

**Prilikom prijave kandidat je dužan uplatiti 500,00 kn akontacije, a preostali dio od 2.100,00 kn mora biti uplaćen prije početka provođenja praktičnog dijela ispita. (**Kopije uplatnica donijeti u Komoru).

**Ako troškove uplaćuje poslodavac (obrtnik ili poduzeće) iznos od 2.600,00 kn priznaje se u troškove poslovanja.**

**Ministarstvo gospodarstva, poduzetništva i obrta svake godine raspisuje Javni poziv i vrši povrat određenog iznosa na žiro račun obrta, pravne ili fizičke osobe koja je uplatila ispit. Obrasci za prijavu na natječaj mogu se pronaći na stranici** [**http://www.mingo.hr**](http://www.mingo.hr) **(tražiti pod rubrikom: Otvoreni javni poziv za Program Cjeloživotno obrazovanje za obrtništvo).**

**Troškovi literature** za pripremu ispita:

* Katalog ispitnih pitanja za gospodarstvo, pravne propise, zaštitu na radu i radnu pedagogiju **42,00 kn,**
* Katalog ispitnih pitanja za stručnu teoriju **42,00 kn,**
* Osnove gospodarstva, priručnik **84,00 kn**,
* Pravo i pravni propisi u obrtništvu, priručnik **84,00 kn**
* Osnove radne pedagogije **84,00 kn**.
* UKUPNO TROŠKOVI LITERATURE: **336,00 kn**

**Troškovi literature uplaćuju se putem opće uplatnice na gore navedeni broj žiro računa Obrtničke komore prije preuzimanja kompleta.**

Temeljem Odluke Upravnog odbora Obrtničke komore Sisačko-moslavačke županije broj 585/09. od 16.11.2009. **kandidatima koji žele polagati praktični dio majstorskog ispita u svojim obrtničkim radionicama na terenu** udaljenom više od 30 km u jednom pravcu od sjedišta Obrtničke komore, **naplaćuju se stvarni putni troškovi po kilometru s pripadajućim porezima i doprinosima za članove ispitne komisije** koji prate i ocjenjuju praktični uradak.

**MAJSTORSKI ISPIT SASTOJI SE OD:**

A) IZRADE PRAKTIČNE ZADAĆE I RADNIH PROBA PRED KOMISIJOM OD 3 ČLANA, U OBRTNIČKOJ RADIONICI KOJU NA PRIJEDLOG KANDIDATA ODREDI KOMISIJA.

B) PISMENOG ISPITA IZ STRUČNO-TEORIJSKIH ZNANJA

C) PISMENOG ISPITA IZ PODRUČJA GOSPODARSTVA I PRAVNIH PROPISA

D) PISMENOG ISPITA IZ RADNE PEDAGOGIJE

E) PRAKTIČNOG ISPITA IZ RADNE PEDAGOGIJE (OBRADA JEDNE NASTAVNE JEDINICE I VJEŽBA S NAUČNIKOM U ŠKOLSKIM ILI OBRTNIČKIM RADIONICAMA)

*Ako kandidat* ***ne položi praktični dio ispita*** *ne može polagati ostale dijelove majstorskog ispita, nego se upućuje na izradu nove praktične zadaće i radne probe u narednom ispitnom roku.*

*Kandidat koji na pismenim ispitima postigne više od* ***60%*** *točnih odgovora –* ***položio je*** *ispit.*

*Kandidat koji postigne* ***od 30 do 60 %*** *točnih odgovora* ***nije položio*** *i upućuje se na* ***usmeni*** *ispit na kojem u pravilu odgovara na pitanja, na koja nije točno odgovorio u testu. Usmeni ispit može trajati najviše 30 min.*

*Ako na usmenom ispitu* ***ne položi jedan od ispita upućuje se na popravni rok za mjesec dana*** *(ponovni pismeni i mogućnost usmenog dijela ako postigne više od 30% bodova)*

*Kandidat koji na pismenim ispitima postigne manje* ***od 30 %*** *bodova* ***nije položio i nema pravo pristupanja usmenom ispitu.***

***Ako na samo jednom*** *od tri pismena ispita postigne* ***manje od 30% bodova – ima pravo na popravni rok za mjesec uz dodatno plaćanje popravnog ispita – 370,00 kn).***

*Ako* ***na 2 ili 3 pismena ispita*** *ima* ***manje od 30% bodova****, kandidat se upućuje na* ***ponovne pismene ispite u sljedećem roku i ponovo ih plaća.***

#### **Prava koja proistječu**

**iz majstorskog zvanja:**

Kandidatu koji položi majstorski ispit izdaje se potvrda o položenom ispitu koju potpisuju predsjednik i tajnik Hrvatske obrtničke komore te majstorska diploma koja se u pravilu svečano uručuje uoči Dana HOK-e (1.7.)

Temeljem potvrde o položenom majstorskom ispitu može se:

1. otvoriti vlastiti obrt i ostvariti sva zakonska prava koja iz toga proistječu
2. licencirati radionicu za provođenje naukovanja
3. sklopiti ugovor o naukovanju sa 6 naučnika
4. zaposliti se kod drugog poslodavca
5. biti voditelj poslovanja za drugog poslodavca
6. omogućiti drugom poslodavcu da dobije licencu i biti majstor-stručni učitelj za 6 naučnika